సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ITC: నిరుత్సాహపరిచిన ఐటీసీ
సిగరెట్స్‌ విభాగంలో సవాళ్లు ఎదురైనప్పటికీ ఐటీసీ పరిశ్రమలో అగ్రస్థానాన్ని నిలబెట్టుకుంది. మూడో త్రైమాసికంలో వ్యయాలు 17% పెరిగి రూ.7,446 కోట్లకు చేరాయి.  స్థూల లాభం 11.2 శాతం పెరిగినా.. అధిక వ్యయాల కారణంగా మార్జిన్లు 39.8 శాతం నుంచి 38.5 శాతానికి తగ్గాయి.
Samayam Telugu | Updated:
Jan 24, 2019, 08:49AM IST
హైలైట్స్
మార్కెట్ అంచనాలు అందుకోలేకపోయిన క్యూ3 ఫలితాలు
నికర లాభంలో కేవలం 4 శాతం పెరుగుదల
రూ.11,340 కోట్లకు పెరిగిన ఆదాయం
అధిక వ్యయాల కారణంగా మార్జిన్లపై ఒత్తిడి
ఎఫ్ఎంసీజీ వ్యాపార దిగ్గజం ఐటీసీ.. ప్రస్తుత ఆర్థిక సంవత్సరం మూడో త్రైమాసికం (క్యూ3, అక్టోబర్-డిసెంబర్) ఆర్థిక ఫలితాలు ప్రకటించింది. కంపెనీ నికర లాభం 4 శాతం పెరిగి రూ.3,209 కోట్లుగా నమోదైంది. గత ఆర్థిక సంవత్సరం ఇదే త్రైమాసికంలో కంపెనీ నికర లాభం రూ. 3,090 కోట్లుగా ఉంది. ప్రస్తుత క్యూ3లో స్థూల ఆదాయం రూ. 15 శాతం పెరిగి రూ. 9,853 కోట్ల నుంచి రూ.11,340 కోట్లకు చేరింది. ఎఫ్‌ఎంసీజీ, అగ్రి బిజినెస్, పేపర్‌బోర్డ్స్, పేపర్, ప్యాకేజింగ్‌ తదితర విభాగాలు రాణించడం సానుకూల ప్రభావం చూపింది.
సిగరెట్స్‌ విభాగంలో సవాళ్లు ఎదురైనప్పటికీ ఐటీసీ పరిశ్రమలో అగ్రస్థానాన్ని నిలబెట్టుకుంది. మూడో త్రైమాసికంలో వ్యయాలు 17% పెరిగి రూ.7,446 కోట్లకు చేరాయి. స్థూల లాభం 11.2 శాతం పెరిగినా.. అధిక వ్యయాల కారణంగా మార్జిన్లు 39.8 శాతం నుంచి 38.5 శాతానికి తగ్గాయి.